***Stone Cold*** er en amerikansk action- og kriminalfilm fra 1991 med Brian Bosworth og Lance Henriksen i hovedrollene. Regien er ved Craig R. Baxley.

Den ble i 1997 etterfulgt av *Back in Business*.

Handling
--------

Joe Huff er en ærlig, men uregjerlig politimann i Mobile, Alabama, som har blitt suspendert i flere uker etter at han nektet å adlyde ordre. Når motorsykkelgjengen «The Brotherhood», som ledes av den hensynsløse Chains Cooper, begynner å gjøre narkohandel med mafiaen og dreper en dommer i Mississippi, innser FBI at noe drastisk må gjøres, og ser raskt at Joe Huff er deres eneste håp. De truer derfor med å øke Huffs suspensjon til seks måneder om han ikke infiltrerer motorsykkelgjengen og skaffer bevis som kan felle den. Joe Huff går til slutt med på kravene og skifter identitet til John Stone, en voldelig eksfange og motorsyklist som nå søker medlemskap i en motorsykkelklubb. Han får kontakt med «The Brotherhood», men gjengen har sine tvil om hvorvidt han er den han utgir seg for og setter ham derfor på en brutal prøve. Stone må drepe et menneske som ledd i et innvielsesrituale. Ved hjelp av FBI utfører han et fiktivt mord og blir akseptert av alle i gjengen, unntatt Ice, som fremdeles er mistenksom overfor Stone. Etterhvert som Stone kommer nærmere Chains får han rede på deres spektakulære plan for å befri et fengslet medlem som skal stilles for retten.

Om filmen
---------

Anmelderne
Filmen fikk relativt dårlig mottakelse av anmelderne, noe som gjenspeiles i at den bare har fått 25 % på Rotten Tomatoes.

NRK Filmpolitiet skrev følgende i forbindelse med DVD-utgivelsen i 2007: «Ingenting kan forberede deg på mengden av latterlig overdreven action, umulige stunts og replikker du bare må fnise av. Filmen prøver å være så tøff at jeg ler og ler og elsker det!».

Den ble ikke satt opp på norske kinoer.

Publikum
Filmen ble ingen stor publikumssuksess i USA, hvor den innbrakte drøyt 9 millioner dollar. Produksjonskostnadene er anslått til 25 millioner dollar.

Rollebesetning
--------------

* Brian Bosworth ... Joe Huff / John Stone
* Lance Henriksen ... Chains Cooper
* William Forsythe ... Ice
* Arabella Holzbog ... Nancy
* Sam McMurray ... Lance
* Richard Gant ... Cunningham
* Paulo Tocha ... Bolivian
* Benjamin Rosenberg ... Domicci

Referanser
----------

1. ↑  «Stone Cold (1991)». *Rotten Tomatoes* **(engelsk)**. Besøkt 23. april 2019.
2. ↑  NRK Filmpolitiet – Stone Cold (28.6.2007)
3. ↑
4. ↑  Weinstein, Steve (3. mars 1991). «MOVIES : The New Land of Boz : Football wasn't big enough for Brian Bozworth, says sports agent Gary Wichard, but Hollywood is just the ticket». The Los Angeles Times. Besøkt 20. desember 2010.  «Coming soon to a theater near you: "Stone Cold," a $25 million biker-action movie»

Eksterne lenker
---------------

* (en) *Stone Cold* på Internet Movie Database Rediger på Wikidata

* (sv) *Stone Cold* i Svensk Filmdatabas Rediger på Wikidata

* (da) *Stone Cold* i Danmark Nationale Filminstitut Rediger på Wikidata

* (en) *Stone Cold* på AllMovie Rediger på Wikidata

* (fr) *Stone Cold* på Allociné Rediger på Wikidata

* (en) *Stone Cold* på Turner Classic Movies Rediger på Wikidata

* (en) *Stone Cold* på American Film Institute Rediger på Wikidata

* (en) *Stone Cold* på Rotten Tomatoes Rediger på Wikidata

* (en) *Stone Cold* på Box Office Mojo Rediger på Wikidata

Portal: Film